اینگیلتره باش ناظیری ترزا می‌دن "وظیفه‌مین باشیندایام" مئساژی گلدی.
اینگیلتره باش ناظری ترزا می آرا‌لاریندا برگزیت مسئله‌لری عذره ناظیرین ده اولدوغو 4 ناظیرین ایستعفاسیندان سونرا مطبوعات کنفرانسی کئچیردی.
می باره‌سینده اعتیمادسیزلیق سس وئرمه‌سی کئچیریلمه‌سی حالیندا نه ائدجگی ایله باغلی سوالا بئله جاواب وئردی: "باش ناظیر کیمی منیم وظیفه‌م رفرندومدا ایفاده اولونان خالقین ایراده‌سینی حیاتا کئچیرمک‌دیر. بو ایشی سونا قدر آپاراجاغام".
ترزا می ایستعفا‌لاردان کدرلندیگینی، لاکین بو موقاویله‌نین دوغرولوغونا ایناندیغینی وورغولادی.
دیگر طرف‌دن محافظه کار پارتیسیندن اولان یاکوب ریس موگ (Jacob Rees-Mogg) می ین آوروپا بیرلیگی ایله باغلادیغی برگزیت موقاویله‌سینی اساس گؤستره‌رک اعتیمادسیزلیق سس وئرمه‌سی‌نین کئچیریلمه‌سینی تکلیف ائتدی.
محافظه کار پارتیسی‌نین نیظامنامه‌سینه گؤره 48 میللت وکیلی مراجعت ائدرسه، قروپدا اعتیمادسیزلیق سس وئرمه‌سی کئچیریله بیلر.
قئید ائدک کی، اینگیلتره‌ده باش ناظیری ترزا می‌ین رهبرلیک ائتدیگی ناظیرلر کابینه‌سی برگزیت موقاویله‌سینی تصدیق ائتدیک‌دن سونرا دونن برگزیت مسئله‌لری عذره ناظیر دومینیک راب، قوزیی ایرلاندیا ایشلری عذره ناظیری، ایش امکلیلیک ناظیری ایستعفا وئریب‌لر.
